2015 m.

2015 m. buvo nekeliamieji metai, prasidedantys ketvirtadienį pagal Grigaliaus kalendorių. Jungtinių Tautų Generalinė Asamblėja šiuos metus paskelbė šviesos ir dirvožemio metais.

Įvykiai Lietuvoje 
2015 metus Lietuvos Respublikos Seimas paskelbė Etnografinių regionų metais.
 Sausio 1 d. Lietuvoje įvestas euras, kuris pakeitė iki tol naudotą litą. Šalis tapo 19-ąja eurą įsivedusia šalimi.
 Sausio 1 d. pradėjo veikti Nacionalinis kibernetinio saugumo centras.
 Kovo 1 d. Lietuvoje vyko Lietuvos savivaldybių tarybų rinkimų pirmasis turas.
 Kovo 15 d. Lietuvoje vyko antrasis 2015 m. Lietuvos savivaldybių tarybų rinkimų turas.
 Gegužės 16 d. virš Baltijos jūros dingo lėktuvas An-2, skridęs iš Geteborgo į Klaipėdą. Lėktuvą valdė du Lietuvos pilotai.
 Gegužės 22 d. savo veiklą sustabdė Vilniaus miesto savivaldybei priklausiusi reguliarių skrydžių bendrovė „Air Lituanica“.

Įvykiai Pasaulyje

Sausis 
 Sausio 1 d. – savo veiklą oficialiai pradėjo Ekonominė Eurazijos sąjunga. Ji politiniais ir ekonominiais ryšiais jungia Rusiją, Baltarusiją, Armėniją, Kazachstaną ir Kirgiziją.
 Sausio 7 d. – trys ginkluoti asmenys Paryžiuje užpuolė žurnalo „Charlie Hebdo“ redakciją ir nužudė 10 žurnalistų bei 2 policininkus. Dar 10 žmonių buvo sužeista.
 Sausio 7 d. – Jemeno sostinėje Sanoje priešais policijos nuovadą buvo detonuotas automobilis. Sprogimo metu žuvo mažiausiai 38 žmonės, dar virš 60 sužeista.

Kovas 
 Kovo 6 d. – NASA erdvėlaivis Dawn pasiekė didžiausią Asteroidų žiedo objektą Cererą.
 Kovo 9 d. – Solar Impulse 2 orlaivis pradėjo pirmąjį savo skrydžio aplink Žemę etapą iš Abu Dabio į Maskatą. Šis orlaivis siekia tapti pirmuoju apskriejusiu Žemę naudojant tik Saulės energiją.
 Kovo 20 d. – visiškas Saulės užtemimas (Šiaurės pusrutulis – Farerai, Svalbardas);
 Kovo 24 d. – Germanwings skrydžio 9525 aviakatastrofa. Jos metu žuvo visi 150 keleivių.

Balandis 
 Balandžio 2 d. – per teroristinės organizacijos Al-Shabaab masinius šaudymus Kenijos universitete žuvo 148 žmonės.
 Balandžio 4 d. – visiškas Mėnulio užtemimas, buvo matomas Šiaurės Amerikoje, Australijoje, Naujojoje Zelandijoje.
 Balandžio 25 d. įvyko 7,8 Mw stiprumo žemės drebėjimas Nepale. Jo metu žuvo daugiau nei 8 000 žmonių.

Gegužė 
 Gegužės 1-spalio 31 d. – Milane vyko Pasaulinė paroda „Expo 2015“.

Liepa 
 Liepos 5 d. Graikijoje vyko šalies ekonomikos referendumas.
 Liepos 14 d. NASA kosminis zondas New Horizons praskriejo pro nykštukinę planetą Plutoną ir jo didžiausią palydovą Charoną. Vėliau zondas įskries į Koiperio juostą, po to paliks Saulės sistemą.

Rugsėjis 
 Rugsėjo 9 d. Karalienė Elžbieta II tapo ilgiausiai tarnaujanti karalienė britų monarchijoje.
 Rugsėjo 28 d. – visiškas Mėnulio užtemimas. Buvo matomas Europoje, Artimuosiuose Rytuose, Afrikoje ir Amerikose.
 Rugsėjo 28 d. NASA paskelbė apie skysto vandens atradimą Marse.

Spalis 
 Spalio 23 d. Uraganas Patricija tapo stipriausiu uraganu Vakarų pusrutulyje per visą klimato stebėjimo istoriją.
 Spalio 31 d. virš Sinajaus pusiasalio sudužo Airbus A321-231 lėktuvas su 224 keleiviais. Įtariama, kad jame sprogo bagaže patalpinta bomba.

Lapkritis 
 Lapkričio 7 d. – Kinijos ir Taivano prezidentai, Xi Jinping ir Ma Ying-jeou pirmą kartą formaliai susitiko.
 Lapkričio 13 d. Paryžiuje įvyko masiniai terorizmo išpuoliai, kurių metu žuvo 137 žmonės, buvo sužeista beveik 400.
 Lapkričio 24 d. Turkijos pajėgos numuša Rusijos karinį lėktuvą, tariamai keliskart įskridusį į Turkijos teritoriją. Pirma tokio pobūdžio ataka – kai NATO narė sunaikina Rusijos orlaivį nuo XX a. šeštojo dešimtmečio.
 Lapkričio 30 d. Paryžiuje prasidėjo 2015 m. Jungtinių Tautų klimato kaitos konferencija.

Gimtadieniai

Mirtys

Lietuvoje 
 Vasario 5 d. – Jūratis Zalensas, Lietuvos skulptorius ir tapytojas (g. 1952 m.).
 Vasario 27 d. – Danutė Juronytė, Lietuvos teatro aktorė, režisierė (g. 1933 m.).
 Kovo 1 d. – Valentina Leonavičiūtė-Gustaitienė, Lietuvos teatro aktorė (g. 1946 m.).
 Kovo 11 d. – Algė Regina Jankevičienė, Lietuvos inžinierė architektė, architektūros istorikė, habilituota humanitarinių mokslų daktarė. (g. 1930 m.).
 Kovo 29 d. – Petras Dirgėla, Lietuvos prozininkas, eseistas (g. 1947 m.).
 Balandžio 3 d. – Algirdas Vaclovas Patackas, Lietuvos inžinierius technologas, rezistentas, politinis bei visuomenės veikėjas, Nepriklausomybės atstatymo akto signataras, poetas (g. 1943 m.).
 Balandžio 6 d. – Romualdas Ozolas, Lietuvos filosofas, politikas, Nepriklausomybės atstatymo akto signataras (g. 1939 m.)
 Liepos 11 d. – Leonardas Zelčius, Lietuvos teatro ir kino aktorius. (g. 1928 m.).
 Spalio 5 d. – Stasys Povilaitis, Lietuvos estradinių dainų atlikėjas (g. 1947 m.).
 Spalio 8 d. – Galina Dauguvietytė, Lietuvos televizijos režisierė, scenaristė, aktorė (g. 1926 m.).
 Spalio 31 d. – Antanas Kudzys, Lietuvos inžinierius-statybininkas (g. 1925 m.).
 Lapkričio 13 d. – Regina Zdanavičiūtė, Lietuvos teatro ir kino aktorė (g. 1925 m.).
 Lapkričio 28 d. – Simas Karaliūnas, Lietuvos kalbininkas, habilituotas humanitarinių mokslų daktaras (g. 1936 m.).
 Gruodžio 3 d. – Elena Gaigalaitė, Lietuvos teatro ir kino aktorė (g. 1933 m.).
 Gruodžio 21 d. – Alfonsas Vilpišauskas, Lietuvos dailininkas, ekspresionistinės tapybos atstovas. (g. 1945 m.).

Pasaulyje 
 Sausio 26 d. – Demis Roussos, Graikijos dainininkas (g. 1946 m.).
 Sausio 29 d. – Colleen McCullough, Australijos rašytoja (g. 1937 m.).
 Vasario 27 d.: 
 Borisas Nemcovas, rusų politikas, opozicijos lyderis, visuomenės veikėjas, verslininkas. Nušautas Maskvoje. (g. 1959 m.).
 Leonard Nimoy, Amerikos aktorius, prodiuseris (g. 1931 m.).
 Balandžio 13 d. – Günter Grass, Vokietijos prozininkas, dramaturgas ir poetas, 1999 m. Nobelio literatūros premijos laureatas (g. 1927 m.).
 Gegužės 2 d. – Maja Pliseckaja, garsi rusų balerina, choreografė, TSRS liaudies artistė, Socialistinio darbo didvyrė, Lenino premijos laureatė (g. 1925 m.).
 Gegužės 15 d. – B.B. King, JAV bliuzo atlikėjas, dainų kūrėjas, gitaristas (g. 1925 m.).
 Birželio 7 d. – Christopher Lee, Jungtinės Karalystės aktorius, muzikos atlikėjas, Saturno apdovanojimo laureatas (g. 1922 d.).
 Liepos 17 d. – Jules Bianchi, automobilių sporto lenktynininkas iš Prancūzijos (g. 1989 m.).
 Rugsėjo 13 d. – Moses Malone, buvęs NBA krepšininkas (g. 1955 m.).
 Lapkričio 30 d. – Eldaras Riazanovas, rusų kino režisierius, scenaristas, dramaturgas, aktorius, poetas, dainų tekstų autorius (g. 1927 m.). 
 Gruodžio 28 d. – Lemmy Kilmister, britų muzikantas, grupės „Motörhead“ įkūrėjas (g. 1945 m.).

Šaltiniai 

2015 m.